Rudina Xhunga

Rudina Xhunga (lindur më 22 qershor 1972) është  gazetare dhe shkrimtare shqiptare. Ajo është themeluesja dhe drejtoresha e webfaqes Dritare. Njihet më së miri si autorja e emisionit politik Shqip me Rudina Xhungën, që u transmetua në Top Channel nga 3 maji 2002 deri më 7 shtator 2015. Nën emrin Shqip nga Rudina Xhunga, ky emision tani transmetohet në webfaqen Dritare përmes platformës YouTube.

 Karriera 
Xhunga filloi karrierën e saj me shkrimet e saj në gazetën Aleanca në vitet 1993 deri 1995. Ka punuar për shumë vite si gazetare e kulturës në gazetat kryesore të kohës. Në gazetën Koha Jonë, ku ka punuar më gjatë, ka mbuluar përveç kulturës edhe reportazhin e faqet speciale të gazetës së parë të pavarur në vend.

Nga nëntori i vitit 1998 deri në prillin e vitit 2002, Xhunga u zhyt për herë të parë në televizion si drejtuesja e emisionit të përjavshëm politik Dritare në Radio Televizionin Shqiptar, duke zëvendësuar Blendi Fevziun. Çdo të premte, ka pasur në studio politikanë të njohur, të vendit dhe të huaj. 

Prej takimit të saj me Dritan Hoxhën, themeluesin e Top Channel, ajo iu bashkua programacionit të tij në emisionin Shqip me Rudina Xhungën, ku çdo të hëne sillte debate me figurat politike më të njohura në Shqipëri, Kosovë e Maqedoni. Emisioni kishte një dimension mbarëkombëtar dhe tenton temat e forta të aktualitetit dhe historisë. 

Gjithashtu Xhunga është dhe autore e tre librave; “Të dua për sfond”, “Preja e një martese të lodhur”, "Sikur Ana...",’’Tregimet e Pitilushes,’’Përrallat e Pitilushes.

Aktualisht moderatore e emisionit 'Dritare' ne News24,pas eksperiences ne Vizion Plus,tashmë ,Dritare dhe Shqip etj.janë në një web televizion ,prime time.

 Jeta personale 
Xhunga është e martuar me Dritan Hilën që nga viti 2010 dhe është nëna e një vajze.

 Bibliografia 
 Të dua për sfond: 13 poezi, tregime, intervista - 1996, Sh. B. Dudaj
 Sikur Ana... - 2005, Sh. B. Dudaj
 Preja e një martese të lodhur - 2005, Sh. B. Dudaj
 12 porositë e Arbën Xhaferit - 2012, Sh. B. Dudaj
 Shkrimtarët e shekullit : 31 intervista në bibliotekën e botës - 2014, Sh. B. Dudaj
  Edhe një Shqip: 31 intervista - 2015, Sh. B. Dudaj
  Përrallat e Pitilushes - 2016, Dritare Publishing
  Tregimet e Pitilushes - 2020, Dritare Publishing

 Referime 
Kategoria:Biografi shqiptare
Kategoria:Gazetarë shqiptarë
Kategoria:Njerëz që jetojnë